
ΑΠΟΦΑΣΕΙΣ 

Τροποποίηση και συμπλήρωση της αριθμ. 1043053/ 
483/Α0006/9.5.2000 (Β' 622) απόφασης του Υφυ¬ 
πουργού Οικονομικών «Μεταβίβαση αρμοδιοτήτων, 
καθώς και εξουσίας να υπογράφουν «Με Εντολή 
Υφυπουργού», στο Γ ενικό Γ ραμματέατου Υπουργεί¬ 
ου Οικονομικών, στο Γενικό Γραμματέα Πληροφο¬ 
ριακών Συστημάτων, στον Ειδικό Γραμματέα του 
Σ.Δ.Ο. Ε., στους Γενικούς Διευθυντές και στους Προϊ¬ 
σταμένους Διευθύνσεων, Τμημάτων και Αυτοτελών 
Γ ραφείων της Κεντρικής Υπηρεσίας, των Ειδικών 
Αποκεντρωμένων Υπηρεσιών καιτων Περιφερειακών 
Υπηρεσιών του Υπουργείου Οικονομικών». 1 

Τροποποίηση της Τ/340/22.1.97 (ΦΕΚ 50/Β/97) Από¬ 
φασης Υπουργού Ανάπτυξης με θέμα «Μεταβίβα¬ 
ση δικαιώματος υπογραφής Με εντολή Υπουργού 
στους Προϊσταμένους υπηρεσιακών μονάδων του 
πρώην Υπουργείου Τουρισμού». 2 


ΑΠΟΦΑΣΕΙ Σ 

Αριθ. 1049250/596/Α0006 (1) 

Τροποποίηση και συμπλήρωση της αριθ. 1043053/483/ 
Α0006/9.5.2000 (Β'622) απόφασης του Υφυπουργού 
Οικονομικών «Μεταβίβαση αρμοδιοτήτων, καθώς και 
εξουσίας να υπογράφουν «Με Εντολή Υφυπουργού», 
στο Γενικό Γραμματέα του Υπουργείου Οικονομικών, 
στο Γενικό Γ ραμματέα Πληροφοριακών Συστημάτων, 
στον Ειδικό Γραμματέα του Σ.Δ.Ο.Ε., στους Γενικούς 
Διευθυντές και στους Προϊσταμένους Διευθύνσεων, 
Τμημάτων και Αυτοτελών Γραφείων της Κεντρικής 
Υπηρεσίας, των Ειδικών Αποκεντρωμένων Υπηρεσιών 
και των Περιφερειακών Υπηρεσιών του Υπουργείου 
Οικονομικών». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 16, 25, 28 και 29 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 


β) Του άρθρου 81 του Ν.1892/1990 «Για τον εκσυγχρο¬ 
νισμό και την ανάπτυξη και άλλες διατάξεις» (ΑΊ01). 

γ) Του Π.Δ. 284/1988 «Οργανισμός του Υπουργείου Οι¬ 
κονομικών» (Α' 128), όπως ισχύει. 

δ) Του άρθρου 29Α'του Ν. 1558/1985, όπως προστέθη¬ 
κε με το άρθρο 27 του Ν. 2081/1992 (Α' 154) και αντικατα- 
στάθηκε με το άρθρο 1 παρ. 2α του Ν. 2469/1997 (Α' 38). 

2. Την αριθμ. 1039386/441/Α0006/21.4.2000 απόφαση 
του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών» (Β' 571). 

3. Την αριθμ. 1043053/483/Α0006/9.5.2000 απόφαση 
του Υφυπουργού Οικονομικών «Μεταβίβαση αρμοδιοτή¬ 
των, καθώς και εξουσίας να υπογράφουν «Με Εντολή 
Υφυπουργού», στο Γ ενικό Γ ραμματέατου Υπουργείου Οι¬ 
κονομικών, στο Γενικό Γραμματέα Πληροφοριακών Συ¬ 
στημάτων, στον Ειδικό Γραμματέα του Σ.Δ.Ο.Ε., στους 
Γενικούς Διευθυντές και στους Προϊσταμένους Διευθύν¬ 
σεων, Τ μημάτων και Αυτοτελών Γ ραφείων της Κεντρικής 
Υπηρεσίας, των Ειδικών Αποκεντρωμένων Υπηρεσιών και 
των Περιφερειακών Υπηρεσιών του Υπουργείου Οικονο¬ 
μικών» (Β' 622). 

4. Την αριθμ. 1086421/2042/0006/30.11.1990 κοινή από¬ 
φαση των Υπουργών Προεδρίας της Κυβέρνησης και Οι¬ 
κονομικών Εξαίρεση διοικητικών πράξεων ή εγγράφων 
του Υπουργείου Οικονομικών από τον περιορισμό των 
υπογραφών της παρ. 1 του άρθρου 81 του Ν. 1892/1990» 
(Β' 756). 

5. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε και συμπληρώνουμε την αριθμ. 
1043053/483/Α0006/9.5.2000 απόφασή μας ως ακολού¬ 
θως, κατά άρθρο αυτής, αντίστοιχα: 

I. Στο άρθρο 1: 

1. Η περίπτωση θ'της παρ. 1 του άρθρου 1 αντικαθίστα¬ 
ται ως εξής: 

«θ) Έγκριση υπερθεματισμού για λογαριασμό του Δη¬ 
μοσίου σε πλειστηριασμούς ακινήτων των οφειλετών του 
για ποσά από 50.000.001 μέχρι 100.000.000 δραχμών». 

2. Η περίπτωση ιβ' της παρ. 1 του άρθρου 1 αντικαθί¬ 
σταται ως εξής: 

«ιβ) Αποφάσεις έγκρισης ή μη της κατακύρωσης στο 
Δημόσιο εκπλειστηριασθέντων ακινήτων, σύμφωνα με το 

άρθρο 44 του Κ.Ε.Δ.Ε., για ποσά από 50.000.001 μέχρι 
100.000.000 δραχμών». 

3. Η περίπτωση ιδ’ της παρ. 1 του άρθρου 1 αντικαθί¬ 
σταται ως εξής: 

«ιδ) Άρση κατασχέσεων από περιουσιακά στοιχεία των 
οφειλετών του Δημοσίου για χρέη από 50.000.001 μέχρι 
100.000.000 δραχμών». 

II. Στο άρθρο 2: 

5. Η περίπτωση δ' της παρ. 1 του άρθρου 2 αντικαθί¬ 
σταται ως εξής: 

«δ) Αποφάσεις μετακίνησης εκτός έδρας για εκτέλεση 
υπηρεσίας στο εσωτερικό του Γενικού Διευθυντή 
ΚΕ.Π.Υ.Ο.». 

III. Στο άρθρο 3: 

6. Η περίπτωση α'της παρ. II. 1 του άρθρου αυτού κα- 
ταργείται. 

7. Η περίπτωση β'της παρ. II. 1 αντικαθίσταται ως εξής: 

«β) Υποβολή αίτησης κήρυξης σε πτώχευση οφειλέτη 

του Δημοσίου». 

8. Η περίπτωση δ'της παρ. II. 4του άρθρου 3 καταργεί- 
ται. 

9. Η περίπτωση ι' της παρ. II. 5 του άρθρου 3 αντικαθί¬ 
σταται ως εξής: 

«ι) Έγκριση μετακίνησης εκτός έδρας για εκτέλεση 
υπηρεσίας στο εσωτερικό των Προϊσταμένων των Τελω¬ 
νειακών Υπηρεσιών (άρθρο 3 παρ. 1 του Ν. 2685/99)». 

10. Προστίθεται περίπτωση κε' στην παρ. II. 5 του άρ¬ 
θρου αυτού ως εξής: 

«κε) Χορήγηση κανονικών αδειών απουσίας μέχρι 25 
ημερών (και επαύξηση αυτών λόγο αναπηρίας), αδειών 
άνευ αποδοχών μέχρι 30 εργάσιμων ημερών, καθώς και 
ειδικών αδειών στους Προϊσταμένους των Τελωνειακών 
Διευθύνσεων της Κεντρικής Υπηρεσίας και των Ειδικών 
Αποκεντρωμένων Τελωνειακών Υπηρεσιών, περιλαμβα- 
νομένων και των Τελωνειακών Περιφερειών». 

11. Το υφιστάμενο εδάφιο της παρ. II. 7 του άρθρου 3 
αριθμείται ως υποπερίπτωση α' και προστίθεται νέα υπο¬ 
περίπτωση β' ως εξής: 

«β) Αποφάσεις μετακίνησης εκτός έδρας για εκτέλεση 
υπηρεσίας στο εσωτερικό των υπαλλήλων που υπηρε¬ 
τούν στη Γενική Γραμματεία Πληροφοριακών Συστημά¬ 
των». 

IV. Στο άρθρο 4: 

12. Η υποπερίπτωση δα'της περίπτωσης δ'τηςπαρ. II.Β 
του άρθρου 4 αντικαθίσταται ως εξής: 

«δ) Έγκριση κάθε φύσης δαπανών, παροχής πιστώσε¬ 
ων, εντολών προμηθειών, εκτέλεσης έργων, ανάληψης 
δαπανών, καθώς και υπογραφή συμβάσεων μέχρι του πο¬ 
σού των 20.000.000 δραχμών». 

13. Η περίπτωση δ'τηςπαρ. II. 11 του άρθρου 4 καταρ- 
γείται. 

V) Στο άρθρο 5: 

14. Ο τίτλος της παρ. II. 1 του άρθρου 5 αντικαθίσταται 
ως εξής: 

«1. Στους Προϊσταμένους Τμημάτων των Διευθύνσεων 
Διοικητικού, Προσωπικού ΔΟΥ, Προσωπικού Τελωνείων, 
Προσωπικού και Τεχνικής Υποστήριξης και Προσωπικού 
Επιθεώρησης, εκτός των τμημάτων Γραμματείας». 

15. Η περίπτωση α'της παρ. II. 1. Ατού άρθρου 5 αντι¬ 
καθίσταται ως εξής: 

«α) Κοινοποίηση προσωπικών μεταβολών σε υπαλλή¬ 
λους όλων των βαθμών και έγγραφα κοινοποίησης κατα¬ 
στάσεων του άρθρου 86 του Ν. 2683/99». 


VI. Στο άρθρο 8: 

16. Η περίπτωση α' της παρ. 4 του άρθρου 8 αντικαθί¬ 
σταται ως εξής: 

«α) Χορήγηση κανονικών αδειών απουσίας μέχρι 25 
ημερών (και επαύξηση αυτών λόγω αναπηρίας), αναρρω- 
τικών αδειών και ειδικών αδειών στους Προϊσταμένους 
τωνΔιευθύνσεωντης Κ.Υ. και των Χημικών Υπηρεσιών και 
παραπομπή αυτών στις Υγειονομικές Επιτροπές (Ν. 
2683/99)». 

17. Η περίπτωση β' της παρ. 4 του άρθρου 8 αντικαθί¬ 
σταται ως εξής: 

«α) Έγκριση μετακίνησης εκτός έδρας των Προϊσταμέ¬ 
νων των Χημικών Υπηρεσιών (εντός και εκτός του Νομού) 
και των υπαλλήλων εκτός του Νομού (άρθρο 3 παρ. 1 του 
Ν. 2685/99)». 

18. Η περίπτωση γ'της παρ. 4του άρθρου 8 καταργείται. 

VII. Στο άρθρο 10: 

19. Η περίπτωση κα'της παρ. 1 του άρθρου 10 αντικαθί¬ 
σταται ως εξής: 

«κα) Εντολές μετακίνησης υπαλλήλων και λοιπών προ¬ 
σώπων (εντός και εκτός Νομού), που ανήκουν στην κατά 
τόπον αρμοδιότητά τους (άρθρο 3 παρ. 1 του Ν. 
2685/99)». 

20. Οι διατάξεις που αναφέρονται στην περίπτωση κγ' 
της παρ. 1 του άρθρου 10 αντικαθίστανται ως εξής: 

«(άρθρο 120 παρ. 4 Ν. 1165/18, όπωςτροποποιήθηκε με 
το άρθρο 1 παρ. 11 του Ν. 2443/96)». 

21. Η περίπτωση α'της παρ. 2 του άρθρου 10 αντικαθί¬ 
σταται ως εξής: 

«α) Έγκριση έκδοσης αντιγράφων αποδεικτικών εί¬ 
σπραξης και τίτλων πληρωμής που απωλέσθηκαν (άρθρο 
34 Ν.2362/95 - Α' 247, άρθρο 76 Π.Δ. 16/89 - Α' 6 και Π.Δ. 
5/93-Α'3)». 

22. Οι περιπτώσεις στ', ζ' και ι' της παρ. 2 του άρθρου 10 
καταργούνται. 

23. Η περίπτωση η' της παρ. 2 του άρθρου 10 αντικαθί¬ 
σταται ως εξής: 

«η) Αποφάσεις μετά από πρόταση του Προϊσταμένου 
της αρμόδιας Δ.Ο.Υ. ήΤελωνείου για την επαναβεβαίωση 
των διαγραφέντων χρεών (άρθρο 82 παρ. 4 Ν. 356/74 
(Κ.Ε.Δ.Ε.))». 

24. Η περίπτωση ιβ' της παρ. 2 του άρθρου 10 αντικαθί¬ 
σταται ως εξής: 

«ιβ) Αποφάσεις για άρση κατασχέσεων, που έχουν επι¬ 
βληθεί σε περιουσιακά στοιχεία οφειλετών του Δημοσίου 
μέχρι του ποσού των 50.000.000.δραχμών (άρθρο 1 Ν.Δ. 
532/70 - ΑΊ03 και Β.Δ. 705/70 - Α' 235, Π.Δ. 97/93)». 

25. Η περίπτωση ιστ'τηςπαρ. 2 του άρθρου 10 αντικα¬ 
θίσταται ως εξής: 

«ιστ) Χορήγηση κανονικών αδειών απουσίας μέχρι 25 
ημερών (και επαύξηση αυτών λόγω αναπηρίας), καθώς 
και αδειών άνευ αποδοχών μέχρι 30 εργάσιμων ημερών, 
αναρρωτικών αδειών και ειδικών αδειών, στους Προϊστα¬ 
μένους των Δ.Ο.Υ. και των Κτηματικών Υπηρεσιών και 
στους Οικονομικούς Επιθεωρητές, ως και παραπομπή 
τους στις Υγειονομικές Επιτροπές». 

26. Η περίπτωση ιζ'της παρ. 2 του άρθρου 10 αντικαθί¬ 
σταται ως εξής: 

«ιζ) Χορήγηση αναρρωτικών αδειών στους Προϊσταμέ¬ 
νους των Δ.Ο.Υ. και Κτηματικών Υπηρεσιών και στους Οι¬ 
κονομικούς Επιθεωρητές μετά από γνωμάτευση της αρ¬ 
μόδιας Υγειονομικής Επιτροπής, καθώς και άσκηση ένδι¬ 
κων μέσων για τα θέματα αυτά». 

27. Οι περιπτώσεις κη' και κθ' της παρ. 2 του άρθρου 10 
καταργούνται. 

28. Προστίθενται περιπτώσεις λγ', λδ', λε' και λστ' στην 
παρ. 2 του άρθρου 10 ως εξής: 

«λγ) Ορισμός μελών της Επιτροπής Διοικητικής Επίλυ¬ 
σης της διαφοράς (άρθρο 70 του Ν.2238/94). 

λδ) Ανάθεση των εντολών της Κ.Υ. της Γενικής Διεύθυν¬ 
σης Οικονομικής Επιθεώρησης στους Οικονομικούς Επι¬ 
θεωρητές που υπηρετούν σε αυτές και παρακολούθηση 
της έγκαιρης εκτέλεσής τους. 

λε) Διαβίβαση των πορισμάτων και των εκθέσεων των 
Οικονομικών Επιθεωρητών στις αρμόδιες Διευθύνσεις 
της Κ.Υ. της Γενικής Διεύθυνσης Οικονομικής Επιθεώρη¬ 
σης και διατύπωση τυχόν παρατηρήσεων και προτάσεων 
για περαιτέρω ενέργειες 

λστ) Έγκριση συμμετοχής εκπροσώπων του Δημοσίου 
σε συνέλευση πιστωτών πτωχού, για λογοδοσία του συν- 
δίκου της πτώχευσης ή αντικατάσταση αυτού». 

VIII. Στο άρθρο 11: 

29. Προστίθεται περίπτωση ιε' στο άρθρο 11 ως εξής: 

«ιε) Θέματα κατάστασης προσωπικού με σχέση εργα¬ 
σίας ιδιωτικού δικαίου, όπως αυτά περιλαμβάνονται στα 
Π.Δ. 3/84 και 410/88 (κανονικές, αναρρωτικές άδειες 
κ.λπ.)». 

Κατά τα λοιπά ισχύει η αριθμ. 1043053/483/Α0006/ 
9.5.2000 (Β' 622) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. τ/4929 (2) 

Τροποποίηση της Τ/340/22.1.97 (ΦΕΚ 50/Β/97) Απόφα¬ 
σης Υπουργού Ανάπτυξης με θέμα «Μεταβίβαση δι¬ 
καιώματος υπογραφής Με εντολή Υπουργού στους 
Προϊσταμένους υπηρεσιακών μονάδων του πρώην 
Υπουργείου Τουρισμού». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 29 του Ν. 1558/1985 (ΦΕΚ 
137/Α') «Κυβέρνηση και Κυβερνητικά Όργανα» όπως τρο¬ 
ποποιήθηκε με τις παραγράφους 4 και 8του άρθρου 7 του 
Ν. 1943/1991 (ΦΕΚ50/Α). 

2. Τις διατάξεις του Π.Δ. 296/1989 «Οργανισμός Υπουρ¬ 
γείου Τουρισμού». 

3. Τις διατάξεις του Π.Δ. 27/1996 (ΦΕΚ 19/Α) «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης. 

4. Το Π.Δ. 143/2000 (ΦΕΚ 122/Α/2000) «Διορισμός 
Υπουργών, Αναπληρωτή Υπουργού και Υφυπουργών». 

5. Τις διατάξεις του άρθρου 27 του Ν. 2081/1992 (ΦΕΚ 
154/Α) με το οποίο προστέθηκε άρθρο 29Α στο Ν. 
1558/1985. 

6. Το γεγονός ότι με την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού. 

7. Την με αριθμό Τ/340/22.1.97 (ΦΕΚ50 /Β/97) Απόφαση 
Υπουργού Ανάπτυξης. 

8. Την ανάγκη διασφάλισης της εύρυθμης και αποδοτι¬ 


κής λειτουργίας των Υπηρεσιών του πρώην Υπουργείου 
Τουρισμού, αποφασίζουμε: 

1. Αντικαθιστούμε το άρθρο 1 της με αριθμό 
Τ/340/22.1.1997 Απόφασης του Υπουργού Ανάπτυξης με 
θέμα «Μεταβίβαση δικαιώματος υπογραφής Με εντολή 
Υπουργού στους Προϊσταμένους υπηρεσιακών μονάδων 
του πρώην Υπουργείου Τουρισμού» ως εξής: 

«Άρθρο 1 

Προϊστάμενος Διεύθυνσης Διοικητικού 

1. Τα έγγραφα προς τις Υπηρεσίες και τα εποπτευόμε¬ 
να Νομικά Πρόσωπα αναφορικά με θέματα που σχετίζο¬ 
νται με την άσκηση των αρμοδιοτήτων του. 

2. Τις αποφάσεις σύστασης επιτροπών εκκαθάρισης 
των αρχείων. 

3. Τις μετακινήσεις υπαλλήλων ανεξάρτητα από βαθμό 
πλην των προϊσταμένων Τμημάτων, μέσα στη Διεύθυνση 
του. 

4. Την παροχή στοιχείων και πληροφοριών σε θέματα 
της αρμοδιότητας τους κατ’ εφαρμογή του άρθρου 16 Ν. 
1599/1986. 

5. Τις μετακινήσεις εκτός έδρας, εντός της χώρας, των 
υπαλλήλων των Υπηρεσιών του πρώην Υπουργείου Του¬ 
ρισμού, συμπεριλαμβανομένου και του προσωπικού της 
Γραμματείας Στήριξης Τουριστικών Λιμένων. 

6. Τις βεβαιώσεις πραγματοποίησης υπερωριακής απα¬ 
σχόλησης των υπαλλήλων που υπηρετούν στις Υπηρε¬ 
σίες του πρώην Υπουργείου Τουρισμού. 

7. Την υπογραφή των πρωτοκόλλων ορκωμοσίας και βε¬ 
βαιώσεων αναλήψεως υπηρεσίας. 

8. Τη θεώρηση των βιβλιαρίων νοσηλείας των υπαλλή¬ 
λων και των μελών των οικογενειών τους. 

9. Τις πράξεις κατάταξης και χορήγησης μισθολογικών 
κλιμακίων και χρονοεπιδόματος. 

10. Τις πράξεις προαγωγής των μονίμων υπαλλήλων. 

11. Τις πράξεις θέσης εγγράφων στο αρχείο. 

12. Τα έγγραφα με τα οποία γίνεται ανακοίνωση ή κοι¬ 
νοποίηση αποφάσεων ή εγκυκλίων. 

13. Τις περιλήψεις αποφάσεων και πράξεων που δημο¬ 
σιεύονται στην Εφημερίδα της Κυβερνήσεως. 

14. Τις εντολές για δημοσίευση στον ημερήσιο και πε¬ 
ριοδικό Τύπο. 

15. Την έκδοση πιστοποιητικών και βεβαιώσεων σε θέ¬ 
ματα της αρμοδιότητας του. 

16. Χορήγηση κάθε είδους αδειών με ή χωρίς αποδοχές 
σε όλους τους υπαλλήλους και τους υπαλλήλους με σύμ¬ 
βαση εργασίας ιδιωτικού δικαίου. 

17. Τις κανονικές άδειες των υπαλλήλων των υπη ρεσιών 
του πρώην Υπουργείου Τουρισμού. 

18. Τα ερωτήματα προς το Υπηρεσιακό Συμβούλιο για 
θέματα υπηρεσιακής κατάστασης των υπαλλήλων του 
Υπουργείου, εξαιρουμένωντων θεμάτων επιλογής Προϊ¬ 
σταμένων Δ/νσεων και Τμημάτων. 

19. Τις εντολές κίνησης και επισκευής Κ. Υ. αυτοκινήτων 
του Υπουργείου. 

20. Τις αποφάσεις για τη συγκρότηση Επιτροπών δια¬ 
χείρισης δαπανών κίνησης των Κ. Υ. αυτοκινήτων του 
Υπουργείου. 

21. Των αποφάσεων που αφορούν δαπάνες μέχρι του 
ποσού των 4.000.000 δρχ. κατ’ είδος δαπάνης, ετησίως. 

22. Τις προτάσεις έγκρισης, τοποθέτησης ή άρσης 
φραγής τηλεφωνικών συνδέσεων του Υπουργείου. 

23. Τις αποφάσεις για την έγκριση δαπάνης για την 

εγκατάσταση κύριων τηλεφωνικών συνδέσεων στο 
Υπουργείο. 

24. Τα έγγραφα προς το Υπουργείο Οικονομικών (ΓΛΚ) 
για τη μεταφορά πιστώσεων από ΚΑΕ σε ΚΑΕ (αυξομείω¬ 
ση πιστώσεων) του φορέα 35/150 του προϋπολογισμού 
του Υπ. Ανάπτυξης. 

25. Τις πράξεις και έγγραφα εγκρίσεως αναλήψεως δα¬ 
πανών πιστώσεων του τακτικού προϋπολογισμού εξόδων 
για ποσά από 1.000.000 δρχ. μέχρι 5.000.000 δρχ. 

26. Τα έγγραφα προς το Υπουργείο Οικονομικών 
(Γ.Λ.Κ.) για την επαύξηση του ποσοστού διαθέσεως πι¬ 
στώσεων που αφορούν δαπάνες του προϋπολογισμού 
του φορέα 35/150. 

27. Τις αποφάσεις ορισμού υπολόγων για την διαχείριση 


Χρηματικών Ενταλμάτων Προπληρωμής μέχρι του ποσού 
των 20.000.000δρχ. καθώς και την παράταση λήξης αυτών. 

28. Τις αποφάσεις για τον ορισμό επιτροπών για τη διε¬ 
νέργεια πρόχειρων διαγωνισμών για προμήθεια υλικών 
και εκτέλεση έργων ή εργασιών καθώς και τις αποφάσεις 
ορισμού των επιτροπών παραλαβής τους.» 

2. Κατά τα λοιπά ισχύει ως έχει η με αριθμό Τ/340/ 
22.1.97 Υπουργική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2000 

Ο ΥΠΟΥΡΓΟΣ 

ΝIΚΟΣ ΧΡΙΣΤΟΔΟ ΥΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




